CELEX: 62008CN0262
Language: el
Date: 2008-06-19 00:00:00
Title: Υπόθεση C-262/08: Αίτηση για την έκδοση προδικαστικής αποφάσεως, την οποία υπέβαλε το Østre Landsret (Δανία) στις 19 Ιουνίου 2008 — CopyGene A/S κατά Skatteministeriet

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/33
            
         Αίτηση για την έκδοση προδικαστικής αποφάσεως, την οποία υπέβαλε το Østre Landsret (Δανία) στις 19 Ιουνίου 2008 — CopyGene A/S κατά Skatteministeriet
   (Υπόθεση C-262/08)
   (2008/C 209/50)
   Γλώσσα διαδικασίας: η δανική
   Αιτούν δικαστήριο
   Østre Landsret (Δανία)
   Διάδικοι στην υπόθεση της κύριας δίκης
   
      Προσφεύγουσα: CopyGene A/S.
   
      Καθού: Skatteministeriet.
   Προδικαστικά ερωτήματα
   
               1)
            
            
               Έχει ο όρος πράξεις «στενά συνδεόμενες» με νοσοκομειακή περίθαλψη του άρθρου 13, A, παράγραφος 1, στοιχείο β', της έκτης οδηγίας (1), την έννοια ότι ενέχει προϋπόθεση προθεσμίας, ότι δηλαδή η νοσοκομειακή περίθαλψη με την οποία η υπηρεσία συνδέεται στενά πρέπει να είναι πραγματική και περατωμένη, τρέχουσα ή προγραμματισμένη ή αρκεί η εν λόγω υπηρεσία να ενδέχεται απλώς να συνδεθεί στενά με πιθανή νοσοκομειακή περίθαλψη, ούτε πραγματική, ούτε προγραμματισμένη, έτσι ώστε οι υπηρεσίες που παρέχει μια τράπεζα βλαστοκυττάρων, οι οποίες συνίστανται στη λήψη, τη μεταφορά, την ανάλυση και την αποθήκευση αίματος λώρου νεογέννητων που προορίζεται για αυτογενείς μεταμοσχεύσεις, εμπίπτουν στον όρο αυτό;
               Συναφώς, ασκεί επιρροή το γεγονός ότι οι προαναφερθείσες υπηρεσίες δεν μπορούν να πραγματοποιηθούν σε άλλη χρονική στιγμή παρά μόνο κατά τον τοκετό;
            
         
               2)
            
            
               Έχει το άρθρο 13, A, παράγραφος 1, στοιχείο β', της έκτης οδηγίας την έννοια ότι καλύπτει κάθε υπηρεσία που παρέχεται προληπτικώς τη στιγμή που οι σχετικές υπηρεσίες πραγματοποιούνται πριν από τη νοσοκομειακή ή την ιατρική περίθαλψη και πριν καν ανακύψει το ενδεχόμενο τέτοιας περίθαλψης ούτε από χρονικής ούτε από ιατρικής σκοπιάς;
            
         
               3)
            
            
               Έχει ο όρος «άλλα ιδρύματα της αυτής φύσεως δεόντως αναγνωρισμένα», του άρθρου 13, A, παράγραφος 1, στοιχείο β', της έκτης οδηγίας την έννοια ότι καλύπτει τις ιδιωτικές τράπεζες βλαστοκυττάρων οι υπηρεσίες των οποίων —πραγματοποιούμενες από ιατρικό προσωπικό που έχει τη σχετική άδεια, δηλαδή νοσοκόμες, μαίες και ιατροτεχνίτες— συνίστανται στη συλλογή, τη μεταφορά, την ανάλυση και την αποθήκευση αίματος ομφαλίου λώρου νεογέννητου προς τον σκοπό πραγματοποιήσεως αυτογενών μεταμοσχεύσεων σε ενδεχομένη μέλλουσα νοσοκομειακή περίθαλψη, τη στιγμή που αυτές οι τράπεζες βλαστοκυττάρων δεν λαμβάνουν καμιά ενίσχυση από το δημόσιο σύστημα κοινωνικής ασφαλίσεως, το οποίο και δεν αναλαμβάνει τη δαπάνη της αμοιβής που καταβάλλεται σε αυτές;
               Συναφώς, ασκεί επιρροή το γεγονός ότι, κατ' εφαρμογήν του εθνικού νόμου που μεταφέρει στο εσωτερικό δίκαιο την οδηγία 2004/23/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση προτύπων ποιότητας και ασφάλειας για τη δωρεά, την προμήθεια, τον έλεγχο, την επεξεργασία, τη συντήρηση, την αποθήκευση και τη διανομή ανθρώπινων ιστών και κυττάρων (ΕΕ L 102, σ. 48), μια ιδιωτική τράπεζα βλαστοκυττάρων έλαβε την άδεια από τις αρμόδιες υγειονομικές αρχές κράτους μέλους να χειρίζεται ανθρώπινους ιστούς και κύτταρα, ο δε χειρισμός συνίσταται στη λήψη, συντήρηση και αποθήκευση των βλαστοκυττάρων αίματος λώρου για αυτογενείς μεταμοσχεύσεις (2);
            
         
               4)
            
            
               Επηρεάζει την απάντηση στα τρία πρώτα ερωτήματα το γεγονός ότι οι υπηρεσίες παρέχονται ενόψει ενδεχομένων αλλογενών μεταμοσχεύσεων από ιδιωτική τράπεζα βλαστοκυττάρων η οποία έχει λάβει την άδεια από τις αρμόδιες υγειονομικές αρχές κράτους μέλους να χειρίζεται ανθρώπινους ιστούς και κύτταρα — κατ' εφαρμογήν του εθνικού νόμου που μεταφέρει στο εσωτερικό δίκαιο την οδηγία 2004/23;
            
         
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).
   
      (2)  ΕΕ L 102, 7.4.2004, σ. 1.